Likatsin 56 (Art. 56). Ixtatamakxtumit ixtalakaxtlawananín tapakgsit nalitastokga chaxan puxamatsiyan xtalakkaxtlawananín tapakgsit, nemá nak pulakatunu pulataman chu nak ixkilhpulakni lipulatamatni, chatuy nalilhkayawakan xalikstu talhkayaw chu chatum nalitaya nemá natatiyanikan lata maklhtinalh litalhkatayan. Xlakata nakitaxtu ja'é taskujut tamakxtumit lilakkaxtlawan lilatamat natamatsokgonan akgtuy xataspitni tatsokgni chatuy xalilhkayawat. Ixtalakkaxtlawana tapakgsit nema ama litaya ja'é taskujut wa amá nemá xlimakgtuy akpuxkun lata makicha lilhkayawan nak pulakatum pulataman nema kitaxtucha.
Xa puxamakutuy xtalakkaxtlawananín tapakgsit nemá tsankga kalhkayawakan la taskiní natatiyanikan xatixtum tatsokgni lata tatalhkatayan nak lakatum putalhkatayan nak ixlitilanka pulataman Méjiko. Tapakgsit nawán la nali'an chu la natlawakan ja'é talhkayawan.|Ixtamakxtumit ixtalakkaxtlawananín tapakgsit wakg natatalakgxtapalí akgachaxanan kata.